L 280/36
RO
Jurnalul Oficial al Uniunii Europene
28.10.2022
(19)
„Rezoluția Guvernului Regional din Madeira nr.
101/2020 din 13 martie” și „Ordonanța nr.
133-B/2020 a Vicepreședintelui Guvernului Regional din Madeira și a Secretariatului regional pentru incluziune socială și cetățenie din 22 aprilie” au introdus o serie de măsuri regionale legate de ocuparea forței de muncă în regiunea autonomă Madeira.
Măsurile sunt descrise la articolul 3 litera (k) din Decizia de punere în aplicare (UE) 2020/1354.
Măsurile specifice, inclusiv o completare regională la schemele existente la nivel național, și anume reducerea timpului de muncă și sprijinul pentru persoanele care desfășoară o activitate independentă și pentru societăți în vederea reluării activității lor economice, au fost menite să mențină ocuparea forței de muncă în Madeira pe durata epidemiei de COVID-19.
Sprijinul acordat în cadrul respectivelor măsuri a fost condiționat de menținerea contractelor de muncă și de menținerea activității economice.
(20)
Articolul 156 din „Legea nr.
75-B/2020 din 31 decembrie”, sub rezerva condițiilor prevăzute la punctul (2) literele (c)-(f) din acesta, astfel cum se specifică mai exact în „Ordonanța Guvernului nr.
19-A/2021 din 25 ianuarie” și astfel cum a fost prelungit prin articolul 12 din „Decretul-lege nr.
104/2021 din 27 noiembrie”, a introdus o schemă de sprijin extraordinar pentru lucrătorii independenți, lucrătorii care nu au acces la alte mecanisme de protecție socială și managerii ale căror venituri au fost afectate în mod deosebit de pandemia de COVID-19.
Măsura este descrisă la articolul 3 litera (r) din Decizia de punere în aplicare (UE) 2020/1354.
În cazul lucrătorilor independenți, măsura prevedea o prestație egală cu două treimi din valoarea corespunzătoare scăderii venitului lunar al lucrătorilor, cu o limită superioară egală cu 501,16 EUR.
Lucrătorii independenți eligibili au fost cei care s-au confruntat cu o scădere a veniturilor de cel puțin 40 % în perioada martie-decembrie 2020, comparativ cu 2019.
În cazul lucrătorilor care nu au acces la alte mecanisme de protecție socială, măsura prevedea: (i) pentru angajați, o prestație egală cu diferența dintre valoarea lunară de referință de 501,16 EUR și salariul mediu lunar pe adult din gospodăria respectivă; și (ii) în cazul lucrătorilor independenți, o prestație egală cu două treimi din scăderea venitului lunar al lucrătorilor, cu o limită superioară de 501,16 EUR.
În cazul managerilor, măsura prevedea o prestație egală fie cu venitul mediu lunar de referință al acestora, atunci când acesta se situa sub o valoare de 1,5 ori mai mare decât indicele de ajutor social al Portugaliei („Indexante dos Apoios Sociais”, IAS, stabilit la 438,81 EUR în 2021), fie cu două treimi din venitul mediu lunar de referință al acestora, atunci când acesta era egal sau mai mare decât respectivul indice.
Managerii eligibili au fost cei care și-au suspendat temporar activitatea economică ca urmare a pandemiei de COVID-19 sau cei care au înregistrat pierderi de venituri de cel puțin 40 % în perioada de 30 de zile care precedă cererea de sprijin, în comparație cu aceeași lună a anului precedent sau cu media lunară a celor două luni care precedă perioada respectivă.
În toate cazurile, prestația a avut o limită inferioară egală cu 50 EUR, majorată la 50 % din scăderea venitului lunar observată atunci când aceasta din urmă se situa între 50 % și 100 % din indicele de ajutor social al Portugaliei, sau la 50 % din indicele de ajutor social al Portugaliei atunci când scăderea venitului depășea respectivul indice.
(21)
Punctul 2.5.1 din „Anexa la Rezoluția Consiliului de Miniștri nr.
41/2020 din 6 iunie”, astfel cum se specifică mai exact la articolele 10-12 din „Ordonanța Guvernului nr.
180/2020 din 3 august” și astfel cum a fost extins prin articolele 5-7 din „Anexa la Ordonanța Guvernului nr.
37-A/2021 din 15 februarie”, a introdus o schemă de sprijin social pentru artiști, autori, tehnicieni și alți profesioniști din domeniul artelor.
Măsura este descrisă la articolul 3 litera (s) din Decizia de punere în aplicare (UE) 2020/1354.
Măsura prevedea o prestație lunară egală cu indicele de ajutor social al Portugaliei („Indexante dos Apoios Sociais”, IAS, stabilit la 438,81 EUR în 2021).
(22)
Portugalia a prelungit sau a modificat în continuare o serie de măsuri legate de sănătate pentru a combate epidemia de COVID-19.
În special, este vorba de măsurile prevăzute în considerentele 23-27.
(23)
„Norma nr.
012/2020 din 6 mai”, astfel cum a fost modificată la 14 mai 2020, și „Norma nr.
013/2020 din 10 iunie”, astfel cum a fost modificată la 23 iunie 2020, ambele emise de Direcția Generală de Sănătate din Portugalia, precum și „Decretul-lege nr.
10-A/2020 din 13 martie” au prevăzut achiziționarea de echipamente individuale de protecție pentru a fi utilizate la locul de muncă, în special în spitalele publice, ministerele de resort, municipalități și regiunile autonome Azore și Madeira.
Măsura este descrisă la articolul 3 litera (n) din Decizia de punere în aplicare (UE) 2020/1354.
(24)
„Decretul-lege nr.
10-A/2020 din 13 martie” a introdus o campanie de igienă școlară menită să asigure revenirea în siguranță la locul de muncă a profesorilor, a altor membri ai personalului și a studenților.
Măsura este descrisă la articolul 3 litera (o) din Decizia de punere în aplicare (UE) 2020/1354.